KL Gangster: Underworld

KL Gangster: Underworld ialah sebuah drama aksi Malaysia 2018 arahan bersama oleh Faisal Ishak dan Kroll Azry. Siri ini diterbitkan oleh Skop Productions dan merupakan rendisi daripada filem KL Gangster (2011) arahan Syamsul Yusof dan memulakan tayangan perdana di laman sesawang iflix secara percuma dari 16 Ogos 2018 hingga 20 September 2018.

Sinopsis
KL Gangster Underworld bermula selepas insiden KL Gangster (lakonan Aaron Aziz dan Adi Putra), semasa kongsi-kongsi gelap di Kuala Lumpur kehilangan nakhoda akibat dibunuh atau dipenjara selepas ditangkap pihak berkuasa. Masing-masing bersaing dan berbunuhan bagi merebut takhta kosong yang ditinggalkan. Pertumpahan darah, pembelotan dan sabotaj bermaharajalela sepanjang tempoh darurat ini.

Di tengah kekalutan ini, terdapat seorang ahli kongsi iaitu Shah yang ingin mengundur diri dan memulakan kehidupan baru sebagai insan biasa, namun dihalangi oleh rintangan dan aral yang melintang sehingga memaksa dia kembali bergiat dalam aktiviti haram ini. Tak tersangka, pengembalian dia ke arena kongsi gelap ini mencetus satu revolusi baru kepada dinasti kongsi gelap di Kuala Lumpur.

Pelakon
 Beto Kusyairy sebagai Shah
 Ezzaty Abdullah sebagai Elina
 Hasnul Rahmat sebagai Zan
 Nabila Huda sebagai Shameen
 Azhan Rani sebagai Tauke
 Zahiril Adzim sebagai Adi
 Dynas Mokhtar sebagai Madam Wong
 Daniella Sya sebagai Sherrina
 Amerul Affendi sebagai Belut
 Fezrul Khan sebagai Damak
 Jasmine Suraya Chin sebagai Mimi
 A. Galak sebagai Pak Aji
 Fikhree Bakar sebagai Jerung
 Fadlan Hazim sebagai Jihan
 Amir Nafis sebagai Bad
 Shera Aiyob sebagai Suraya
 Rahim Omar sebagai Agus
 Shaharuddin Thamby sebagai Dato' Jamal
 Jay Iswazir sebagai Jalil 
 Jasmine Kaar sebagai Suri
 Silfeny Osman sebagai Dila
 Halim Radzi sebagai Johan (musim 2)
 Majed Salleh sebagai Datuk Ruzaini (musim 2)
 Zamarul Hisham sebagai Raja Utara (musim 2)

Penerbitan
Siri ini diumumkan pada Disember 2017, dan dijangka bakal diterbitkan untuk siaran di rangkaian perkhidmatan video atas permintaan, iflix. Syafiq Yusof dan Faisal Ishak menggalas tugas sebagai pengarah. Menurut Syafiq yang berkhidmat sebagai penerbit: "Bukan senang untuk ayah saya mempercayai orang luar daripada keluarganya untuk mengarah drama atau filem Skop Production tetapi saya berjaya yakinkan beliau Faisal Ishak dapat mengarah siri ini dengan lebih baik".

Kesinambungan
Sedutan filem prekuel kepada KL Gangster: Underworld iaitu Rise to Power: KLGU telah pun dimuat naik ke semua media sosial iflix untuk tontonan umum. Pembikinan musim kedua KL Gangster: Underworld juga sedang di jalankan dan dijangka bakal ditayangkan di iflix awal 2020.

Lihat juga
 KL Gangster
KL Gangster 2
Abang Long Fadil

Rujukan

Pautan luar
 

Drama Melayu 2018
Drama terbitan Skop Productions